b'\n_START_ARTICLE_\nViljo M\xc3\xb6mm\xc3\xb6\n_START_PARAGRAPH_\nViljo Johannes M\xc3\xb6mm\xc3\xb6 (27. kes\xc3\xa4kuuta 1888 Sotkamo \xe2\x80\x93 4. toukokuuta 1918 Sotkamo) oli suomalainen radikaali pastori joka her\xc3\xa4tti vuonna 1916 julkaisemallaan pamfletilla suurta huomiota Suomen evankelis-luterilaisen kirkon piiriss\xc3\xa4._NEWLINE_M\xc3\xb6mm\xc3\xb6n vanhemmat olivat kappalainen August M\xc3\xb6mm\xc3\xb6 ja Hildur Sofia Beyrath. H\xc3\xa4n p\xc3\xa4\xc3\xa4si ylioppilaaksi 1905 Kuopion lyseosta ja suoritti Helsingin yliopistossa teologian erotutkinnon 1910. M\xc3\xb6mm\xc3\xb6 vihittiin papiksi 1911._NEWLINE_M\xc3\xb6mm\xc3\xb6 hoiti apulaispapin teht\xc3\xa4vi\xc3\xa4 useissa eri seurakunnissa. H\xc3\xa4n oli Lappeenrannan vt. kappalaisena, Tohmaj\xc3\xa4rven vt. kirkkoherrana ja viimeksi vuodesta 1916 Savonlinnan-S\xc3\xa4\xc3\xa4mingin papiston apulaisena._NEWLINE_M\xc3\xb6mm\xc3\xb6 julkaisi kev\xc3\xa4\xc3\xa4ll\xc3\xa4 1916 Uskonnollisia ajankysymyksi\xc3\xa4-nimisen pamfletin jossa h\xc3\xa4n hy\xc3\xb6kk\xc3\xa4si vanhoillisena pit\xc3\xa4m\xc3\xa4\xc3\xa4ns\xc3\xa4 valtiokirkkoa vastaan. Pamfletti her\xc3\xa4tti kiivasta keskustelua ja M\xc3\xb6mm\xc3\xb6 julkaisi my\xc3\xb6hemmin samana vuonna siit\xc3\xa4 viel\xc3\xa4 laajennetun version nimell\xc3\xa4 Murrosaikoja. M\xc3\xb6mm\xc3\xb6n pamfletista otettiin vuoden aikana kuusi painosta, yhteens\xc3\xa4 noin 27 000 kappaletta. Pamfletin aiheuttama kohu laantui kuitenkin pian._NEWLINE_M\xc3\xb6mm\xc3\xb6 kuoli kev\xc3\xa4\xc3\xa4ll\xc3\xa4 1918 keuhkotautiin._NEWLINE_Viljo M\xc3\xb6mm\xc3\xb6 oli naimisissa vuodesta 1915 Toini Maria War\xc3\xa9nin kanssa.'